Џем од шљива
Џем од шљива је производ добијен кувањем крупно насецканих, преполовљених или чак целих шљива са доста шећера, обично на 1 кг очишћеног воћа долази 1 кг шећера. Кување уз неопходно и константно мешање траје кратко (15-20 минута) јер би се дужим кувањем шећер кристалисао и потамнео чиме би и џем био тамнији. Карактеристика овог производа је што садржи целе или комаде плодова у уједначено желираној маси, без издвајања течног дела. Суштина свега је да се у џему јасно види од чега је направљен.

Џем од шљива многима је најдражи слатки намаз који са хлебом и маслацем чини савршени доручак, а на палачинкама одличан десерт или слатка ужина.

Нутритивне вредности 

Извор: USDA

Састојци и начин припреме 
На 1 кг припремљених шљива обично додајемо:
 0,8 до 1 кг шећера, од чега део (око 0,2 кг) додамо помешан са желатином;
 40 гр желатина у праху (од 20 до 80 гр);
 2 до 4 гр лимунске киселине.
По укусу могуће је додати још: рум, чоколаду, штапић ваниле или цимет.

Начин припреме: 
 Опрати и очистити шљиве од коштица и петељки;
 Целе или располовљене шљиве ставити у посуду са мало воде и кувати 10-15 минута;
 Додати желатин, добро промешан са петоструко већом количином шећера и кувати још 1-2 минута;
 Додати остатак шећера, помешан са лимунском киселином, и кувати још 3-6 минута од почетка кључања;
 Током кувања одстрањивати пену, вршити проверу густине џема;
 Сипати у тегле док је још топао.

Референце

Спољашње везе 
 Пекмез, џем или мармелада
 Правилник о квалитету воћних џемова, желеа, мармеладе, пекмеза и заслађеног кестен пиреа
 Како се прави џем

Храна